CELEX: 62009CN0082
Language: da
Date: 2009-02-25 00:00:00
Title: Sag C-82/09: Anmodning om præjudiciel afgørelse indgivet af Symvoulio tis Epikrateias (Grækenland) den 25. februar 2009 — Dimos Agios Nikalaos Kritis mod Ypourgos Agrotikis Anaptixis kai Trofimon

1.5.2009   
            
            
               DA
            
            
               Den Europæiske Unions Tidende
            
            
               C 102/14
            
         Anmodning om præjudiciel afgørelse indgivet af Symvoulio tis Epikrateias (Grækenland) den 25. februar 2009 — Dimos Agios Nikalaos Kritis mod Ypourgos Agrotikis Anaptixis kai Trofimon
   (Sag C-82/09)
   2009/C 102/24
   Processprog: græsk
   
      Den forelæggende ret
   
   Symvoulio tis Epikrateias
   
      Parter i hovedsagen
   
   
      Sagsøger: Dimos Agios Nikalaos Kritis
   
      Sagsøgt: Ypourgos Agrotikis Anaptixis kai Trofimon
   
      Præjudicielle spørgsmål
   
   
               A)
            
            
               Finder de i artikel 3, litra a) og b), i forordning nr. 2152/2003 omhandlede definitioner af skov og træbevokset landområde også anvendelse på spørgsmål vedrørende beskyttelse og forvaltning generelt af skove og træbevoksede landområder ifølge de nævnte definitioner, som ikke er udtrykkeligt reguleret i forordningen, men som er fastsat i nationale retsordener?
            
         
               B)
            
            
               Hvis spørgsmål A besvares bekræftende, er det muligt i de nationale retsordener at definere områder som skove eller træbevoksede landområder, hvis de ikke udgør skove eller træbevoksede landområder i henhold til definitionerne i artikel 3, litra a) og b), i forordning nr. 2152/2003?
            
         
               C)
            
            
               Hvis spørgsmål B besvares bekræftende, kan den tilladte fortolkning i de nationale retsordener af skove og træbevoksede landområder og områder, som ikke er skove eller træbevoksede landområder, i henhold til definitionerne i artikel 3, litra a) og b), i forordning nr. 2152/2003, adskille sig fra definitionen i ovenstående forordning både med hensyn til elementerne i begrebet skov eller træbevokset landområde, som indgår i forordningens definition, og med hensyn til den talmæssige angivelse af de elementer, som definitionen eventuelt har til fælles med forordningen? Eller kan definitionen i de nationale retsordener indeholde elementer i begrebet skov eller træbevokset landområde, som er forskellige fra elementerne i forordningens definition, idet det dog med hensyn til de elementer, som er de samme som i denne definition, kun er tilladt at undlade en talmæssig definition, men ikke at afvige fra forordningens (talmæssige) angivelse, hvis der indgår en sådan angivelse?